Den nye direktør bliver den 37-årige Ann Hermansen. Hun kommer fra en stilling som chef for handicapområdet i Århus Kommune, og har også ledererfaring inden for familie, børn, unge og handicap i blandt andet Viborg og Alborg Kommune. Ann Hermansen er uddannet socialrådgiver og har desuden en masteruddannelse i offentlig ledelse. - Jeg er meget glad for, at Rebild Kommune har valgt mig til at stå i spidsen for at realisere de ambitiøse, politiske målsætninger, der er lagt for implementering af folkeskolereformen, for den fortsatte udvikling af det sociale område og for indsatsen på børne- og ungeområdet. Jeg glæder mig rigtig meget til at komme i gang og lære medarbejderne og Rebild Kommune at kende, siger Ann Hermansen, som starter i sin nye stilling den 1. august.

Referat:
Rebild Kommune har ansat en ny direktør med særligt ansvar for Center Børn og Unge samt Center Familie og Handicap.